खुमलटार र भिलेज अंकविहीन
स्वयम्भू रिक्रिएसन सेन्टरले रेडबुल राष्ट्रिय फुटसल च्याम्पियनसिपमा आइतबार खुमलटार युवा क्लबलाई ५–३ ले पराजित गरेको छ । खुमलटारले लगातार चौथो हार बेहोरेको हो ।
काठमाडौं — स्वयम्भू रिक्रिएसन सेन्टरले रेडबुल राष्ट्रिय फुटसल च्याम्पियनसिपमा आइतबार खुमलटार युवा क्लबलाई ५–३ ले पराजित गरेको छ । खुमलटारले लगातार चौथो हार बेहोरेको हो ।पराजयको शृंखला तोड्न नसकेको अर्को टिम फुटसल भिलेजले पनि चौथो चरणको नतिजा २–८ ले रेभ फुटसललाई सुम्पियो । बीजी ब्रदर्सले भने किक–अफ फुटसललाई ५–५ को बराबरीमा रोक्दै अंकको खाता खोल्यो ।सामाखुसी भने शंखमूलमाथि ८–७ को रोमाञ्चक जित रच्दै समूह ‘ए’ को शीर्षस्थानमा उक्लियो । त्यस्तै, चौरले रजनीको चुनौती ६–५ ले समाप्त पार्‍यो भने खालीबारीले बीजी फुटसललाई १–० ले पराजित गर्‍यो । धन्वन्तरीले हरिसिद्धिलाई ५–२ हरायो । ढुकु र स्तुपाले ४–४ को बराबरी खेल्दै अंक बाँडे ।